ዜጎች የቫይረሱ አጠራጣሪ ምልክቶችን በምርመራ በማረጋገጥ ለመከላከል ሥራው ውጤታማነት የበኩላቸውን እንዲወጡ የሰሜን ወሎ ዞን ጤና መምሪያ አስታወቀ፡፡
ባሕር ዳር፡ መጋቢት 26/2012 ዓ.ም (አብመድ) ቫይረሱን ለመከላከል አካላዊ መራራቅን መፍጠርና የተጨናነቁ የትራንስፖርት ጉዞን ማስቀረት የቀጣይ የቤት ሥራዎቹ መሆናቸውንም መምሪያው አስታውቋል፡፡በመከላከል ሥራው የበጎ ፍቀደኞች ሚና ማደግ እና ግለሰቦች ኃላፊነታቸውን ለመወጣት የሚያደርጉ ጥረት የሚበረታታ እንደሆነም አብመድ ታዝቧል፡፡ የሚያደርጉት የበጎ አድራጎት ሥራ የዜጎችን ሕይወት መታደግ እንደሚችል ባሰቡ ቁጥር ጉልበታቸውን ከመፈታተን ይልቅ እንደሚያበረታቸው ለአብመድ ተናግረዋል፡፡አቶ ተስፋየ ቫይረሱ የእያንዳንዱን ዜጋ ጥንቃቄ ስለሚጠይቅ ከበርካታ ሰዎች ጋር የሚገናኙ የመናኸሪያ ሰዎች ከራሳቸው አልፈው ሌሎች እንዲድኑ ትርፍ ባለመጫን እና መስኮት ከፍተው ተሳፋሪ በቂ አየር እንዲያገኝ እንዲያደርጉ እንደሚያስተምሩ ተናግረዋል፡፡አካላዊ ርቀትን አለመጠበቅ ላይ አሁንም የሚታዩ መዘናጋቶች እንዳሉ ያመለከተት አቶ ተስፋየ ‘‘ቫይረሱ ከሀገራችን ሙሉ በሙሉ ጠፍቷል’’ እስከሚባል ድረስ የበጎ አድራጎት ሥራቸውን እንደሚቀጥሉ ቃል መግባታቸውን ነው የተናገሩት፡፡በወልዲያ ከተማ በጋራዥ ሥራ ላይ የተሠማሩት አቶ ሰይድ አበበ ‘‘በቫይረሱ ኢትዮጵያ መግባት የተወሰነ መረበሽ አለ’’ ብለዋል፡፡ መረበሹ የፈጠረውን ያክል ግን አካላዊ መራራቅ እና መጨባበጥ አለመቅረቱን ተናግረዋል፡፡
ቫይረሱ የትኛውንም የሰው ልጅ የኑሮ ዘይቤ ተከትሎ የሚመጣ በመሆኑ ለመከላከሉ የሚደረገው ጥረት ሕይወት ለማትረፍ ዋስትና በመሆኑ እንደግለሰብ የራሳቸውንና ቤተሰቦቻቸውን ደኅንነት ከማስጠበቅ ባሻገር ከጓደኞቻቸውና ጎረቤቶቻቸው ጋር የጋራ መግባባት ላይ እንደደረሱም ተናግረዋል፡፡የሰሜን ወሎ ዞን ጤና መምሪያ የኅብረተሰብ ጤና አደጋዎች መከላከልና መቆጣጠር አስተባባሪ አቶ አበበ ሲሳይ ዛሬ ለአብመድ እንደተናገሩት በዞኑ እስካሁን በቫይረሱ የተያዘ ሰው አልተገኘም ብለዋል፡፡